Euroopa Liidu Teataja L 116 , 13/05/2003 Lk 0001 - 0002



Nõukogu määrus (EÜ) nr 814/2003, 8. mai 2003, millega muudetakse määrust (EÜ) nr 2501/2001 üldiste tariifsete soodustuste kava kohaldamise kohta ajavahemikus 1. jaanuar 2002–31. detsember 2004 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133, võttes arvesse komisjoni ettepanekut ning arvestades järgmist: (1) Alates määruse (EÜ) nr 2501/2001 [1] jõustumisest 1. jaanuaril 2002 on leitud, et see vajab teatavaid muudatusi. (2) Eelkõige tuleks lisada erisäte, mis võimaldaks iga majanduslikku ja finantskriisi sattunud soodustatud riigi uute sektorite astmestamisest vabastada. Et määruse (EÜ) nr 2501/2001 sektoreid käsitlevaid sätteid ei ole võimalik kohaldada toodete suhtes, millele ei ole konkreetset sektorit määratud, tuleks kõnealuse määruse III lisa muuta, et määrata sektor kõikidele eri menetluste reguleerimisalasse kuuluvatele toodetele. (3) Eespool nimetatud määruse artikli 12 lõikes 5 kavandatud esimese otsuse vastuvõtmine enne 1. jaanuari 2003 osutus võimatuks; seepärast oleks asjakohane ette näha, et tariifsete soodustuste kaotamist tuleks kohaldada kahes etapis, alates 1. novembrist 2003 ja 1. maist 2004. (4) Seetõttu tuleks määrust (EÜ) nr 2501/2001 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2501/2001 muudetakse järgmiselt. 1. Artiklisse 10 lisatakse järgmine lõige: "3. Lõigetes 1 ja 2 nimetatud tariifseid soodustusi ei kohaldata selliste sektorite toodete suhtes, mille puhul need tariifsed soodustused on asjaomase päritolumaa osas kõrvaldatud vastavalt I lisa D veerule või artikli 12 kohaselt hiljem tehtud otsusele.". 2. Artiklis 12 asendatakse lõige 6 järgmisega: "6. Lõike 5 kohaselt vastuvõetud esimest otsust kohaldatakse järgmiselt: - seda kohaldatakse lõikes 1 sätestatud korras tariifsete soodustuste 50 protsendilise kaotamise suhtes 1. novembrist 2003 ja 100 protsendilise kaotamise suhtes 1. maist 2004; ning - seda kohaldatakse lõikes 2 sätestatud korras tariifsete soodustuste uuesti kehtestamise suhtes 1. jaanuarist 2003. Lõike 5 kohaselt tehtud otsused jõustuvad otsuse tegemise aastale järgneva teise aasta 1. jaanuaril.". 3. Artiklisse 12 lisatakse järgmine lõige: "8. Kui soodustatud riigi omavääringus väljendatud reaalne sisemajanduse kogutoodang on viimase 12kuulise ajavahemiku jooksul, mille andmed on kättesaadavad, vähenenud vähemalt 3 %, ei kohaldata lõiget 1 lõike 5 kohaselt tehtud otsuste suhtes.". 4. I lisa alguses olevat seletavat osa muudetakse järgmiselt: D veeru sulgudes olev viide (artikli 7 lõige 8) asendatakse viitega (artikli 7 lõige 8 ja artikli 10 lõige 3) 5. II lisa punkti 4 ( "Statistilised allikad" ) tekst asendatakse järgmise tekstiga: "Statistiline allikas sissetuleku puhul elaniku kohta on Maailmapanga arenguaruanne (World Development Report), kvartali sisemajanduse kogutoodangu puhul IMF rahvusvaheline rahandusstatistika, eksportkaupade puhul ÜRO Comtrade statistika ja ühenduse impordi puhul Comext statistika.". 6. III lisale lisatakse käesoleva määruse lisas sätestatud sektor. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. mai 2003 Nõukogu nimel eesistuja M. Chrisochoïdis [1] EÜT L 346, 31.12.2001, lk 1. -------------------------------------------------- LISA (Artikli 1 punktis 6 nimetatud III lisale lisatav sektor) "XXXIV | Muud mitteväärismetallid ja nendest valmistatud tooted | 720219; 720229; 72023000; 72029200; 72071190; 72071290; 72071919; 72071939; 72071990; 72072019; 72072059; 72072079; 72089090; 72099090; 72101190; 72101290; 72102090; 72103090; 72104190; 72104990; 72105090; 72106190; 72106990; 72107090; 72109010; 72109090; 72112391; 72112399; 72112950; 72112990; 72119019; 72119090; 72121093; 72121099; 72122019; 72122090; 72123019; 72123090; 72124095; 72124098; 72125010; 72125058; 72125075; 72125091; 72125093; 72125097; 72125099; 72126019; 72126093; 72126099; 72151000; 721550; 72159090; 721661; 72166900; 721691; 72169990; 72189190; 72189919; 72189991; 72189999; 72199090; 72202031; 72202039; 72202051; 72202059; 72202091; 72202099; 72209019; 72209039; 72209090; 722220; 72223051; 72223091; 72223098; 72224091; 72224093; 72224099; 72249019; 72249091; 72249099; 72252090; 72259190; 72259290; 72259990; 72261190; 72261990; 72262080; 72269290; 72269380; 72269480; 72269980; 72281050; 72281090; 72282060; 722840; 722850; 72286081; 72286089; 72287091; 72287099; 7229; 73012000; 73021010; 73024090; 73029030; 73029090." | --------------------------------------------------